Tradicinių religinių bendruomenių

ir bendrijų finansavimo iš Šiaulių miesto savivaldybės biudžeto lėšų

tvarkos aprašo

2 priedas

**(Sutarties forma)**

**BIUDŽETO LĖŠŲ NAUDOJIMO SUTARTIS**

20\_\_\_ m. \_\_\_\_\_\_\_ d. Nr.

Šiauliai

**I SKYRIUS**

**SUTARTIES ŠALYS**

1. Šiaulių miesto savivaldybė (toliau – Savivaldybė), atstovaujama \_\_\_\_\_\_\_\_\_\_\_\_\_\_\_, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Lėšų gavėjas), atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau kartu – šalys), vadovaudamiesi Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, Savivaldybės mero 20\_\_ m. \_\_\_\_\_\_\_\_\_\_ d. potvarkiu Nr. \_\_\_ „Dėl\_\_\_\_\_\_\_\_“, sudarėme šią sutartį (toliau – Sutartis):

**II SKYRIUS**

**Sutarties DALYKAS**

2. Sutarties dalykas – lėšų skyrimas Lėšų gavėjui iš Savivaldybės biudžeto Savivaldybės veiklos programos Nr. 11 pagal papriemonę \_\_\_\_\_\_\_\_\_\_\_\_ „Įgyvendinti tradicinių religinių bendruomenių ir bendrijų rėmimo programą“ (toliau – priemonė).

**III SKYRIUS**

**ŠALIŲ TEISĖS IR PAREIGOS**

**3. Savivaldybės administracija įsipareigoja:**

3.1. pervesti **\_\_\_\_\_\_\_\_** Eur (\_\_\_\_\_\_\_\_\_\_\_\_\_\_\_\_\_\_\_\_\_) vadovaujantis prie Sutarties pridėta išlaidų sąmatos forma B-1, patvirtinta Lietuvos Respublikos finansų ministro 2018 m. gegužės 31 d. įsakymu Nr. 1K-206 (toliau – Sąmata), ir Priemonės biudžeto lėšų naudojimo paaiškinimu (Aprašo 4 priedas);

3.2. teikti konsultacinę pagalbą, padedančią laikytis Sutartyje nustatytų įsipareigojimų.

4. Savivaldybės administracija turi teisękontroliuoti lėšų panaudojimą ir, paaiškėjus, kad Lėšų gavėjas panaudoja skirtas lėšas ne pagal paskirtį, pareikalauti nedelsiant grąžinti pervestas lėšas.

**5. Lėšų gavėjas įsipareigoja:**

5.1. naudoti lėšas tik pagal Sąmatą ir Priemonės biudžeto lėšų naudojimo paaiškinimą, kurie yra neatsiejamos Sutarties dalys;

5.2. iki einamųjų metų gruodžio 20 d. atsiskaityti už gautų lėšų panaudojimą, pateikdamas Savivaldybės administracijai lėšų panaudojimo ataskaitą ir joje nurodydamas išlaidų ekonominę ir tikslinę paskirtį, vertinimo kriterijus, išlaidų sąrašą, buhalterinės apskaitos dokumentų (sąskaitų faktūrų, kvitų, apmokėjimo dokumentų) kopijas, patvirtintas Lėšų gavėjo (Aprašo 3 priedas) ir Biudžeto išlaidų sąmatos vykdymo ataskaitą (forma Nr. 2, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 su pakeitimais);

5.3. lėšų apskaitą ir atskaitomybę tvarkyti Lietuvos Respublikos finansų ministerijos nustatyta tvarka, nepanaudotas ar ne pagal paskirtį panaudotas lėšas grąžinti Savivaldybės administracijai iki einamųjų metų gruodžio 23 d.

6. Lėšų gavėjas turi teisęinicijuoti Sutarties pakeitimo bei nutraukimo svarstymą.

**IV SKYRIUS**

**LĖŠŲ PERVEDIMO TVARKA IR LĖŠŲ PANAUDOJIMO SĄLYGOS**

7. Savivaldybės lėšos gali būti naudojamos tik Apraše nurodytoms išlaidoms apmokėti.

8. Jei Lėšų gavėjas nepanaudos skirtų lėšų pagal tikslinę paskirtį, apie tai turi informuoti Savivaldybės administraciją iki einamųjų metų gruodžio 20 d. ir grąžinti nepanaudotas lėšas į Savivaldybės administracijos sąskaitą.

9. Jei Lėšų gavėjas iki einamųjų metų gruodžio 20 d. nepateikia Lėšų panaudojimo ataskaitos ir (ar) išlaidas patvirtinančių dokumentų, lėšas iki einamųjų metų gruodžio 23 d. grąžina į Savivaldybės administracijos sąskaitą.

10. Jeigu iki einamųjų metų gruodžio 20 d. lėšos yra nepanaudotos arba panaudotos ne pagal paskirtį ir negrąžintos į Savivaldybės administracijos sąskaitą, jos išieškomos įstatymų nustatyta tvarka.

11. Jeigu nevykdomas Savivaldybės biudžeto pajamų planas, finansavimas iš biudžeto skiriamas pagal Savivaldybės tarybos patvirtintus prioritetus, lėšos gali būti Lėšų gavėjui neišmokėtos arba išmokėtos vėliau.

12. Lietuvos Respublikos Seimui priėmus įstatymus arba Lietuvos Respublikos Vyriausybei priėmus nutarimus, dėl kurių keičiasi Savivaldybės einamųjų metų įsipareigojimai, Sutartis gali būti tikslinama šalims pasirašant papildomą susitarimą.

**V SKYRIUS**

**SUTARTIES GALIOJIMAS, PAKEITIMAS, NUTRAUKIMAS**

13. Sutartis įsigalioja nuo jos pasirašymo dienos ir galioja, kol šalys visiškai įvykdys savo įsipareigojimus, bet ne ilgiau nei iki einamųjų metų gruodžio 31 d. Po Sutarties galiojimo termino pabaigos lieka galioti nuostatos dėl šalių tarpusavio atsiskaitymo, jei tai neįvyksta iki nustatytos datos. Nė viena iš šalių neatleidžiama nuo šios pareigos įvykdymo.

14. Sutartis gali būti nutraukta abiejų šalių raštišku susitarimu.

15. Jeigu Sutarties šalys nevykdo Sutartyje numatytų sąlygų arba nustačius, kad pateikiami neteisingi duomenys, Sutartis gali būti sustabdyta arba nutraukta vienašališkai, apie tai pranešus kitai šaliai raštu prieš 5 darbo dienas. Sutarties nutraukimas neatleidžia Lėšų gavėjo nuo pareigos grąžinti Savivaldybės administracijai biudžeto lėšas.

16. Sutarties pakeitimai galioja, jeigu yra įforminti raštu ir pasirašyti abiejų šalių ar jų įgaliotų asmenų.

**VI SKYRIUS**

**KITOS SĄLYGOS**

17. Sutartis yra sudaroma dviem egzemplioriais po vieną kiekvienai šaliai.

**VII SKYRIUS**

**JURIDINIŲ ŠALIŲ ADRESAI**

|  |  |  |
| --- | --- | --- |
|  | **Savivaldybės administracija** | **Lėšų gavėjas** |
|  | Šiaulių miesto savivaldybės administracija  | Pavadinimas |
|  | Vasario 16-osios g. 62, LT-76295 Šiauliai |  |
|  |  |  |
|  | Įstaigos kodas 188771865 | Juridinio asmens kodas \_\_\_\_\_\_\_\_    |
|  | A. s. LT \_\_\_\_\_\_\_\_\_\_\_\_\_\_\_\_ | A. s. LT \_\_\_\_\_\_\_\_\_\_\_\_\_\_\_\_\_      |
|  | Bankas \_\_\_\_\_\_\_\_\_\_\_\_\_\_\_\_\_ | Bankas \_\_\_\_\_\_\_\_\_\_\_\_\_\_\_\_\_\_ |
|  | Banko kodas \_\_\_\_\_\_\_\_\_\_\_\_ | Banko kodas \_\_\_\_\_\_\_\_\_\_\_\_\_ |
|  | Tel. (8 41) 59 63 10 | Tel. \_\_\_\_\_\_\_\_\_\_\_\_\_\_\_\_\_\_\_\_         |
|  | El. p. info@siauliai.lt \_\_\_Administracijos direktorius\_\_\_\_\_\_(pareigos) A. V.\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas ir pavardė) | El. p. \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos) A. V.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė) |
|  |  |  |